
 అసలు ఆడవాళ్లంటే ఏమిటో వాళ్ళ స్వభావం ఎలా వుంటుందో ఇప్పుడిప్పుడే అర్థం అవుతోంది భారతికి.
 నిజం చెప్పాలంటే వాళ్ళంతా స్వార్థపరులు, సంకుచిత స్వభావంగల జాతి భూమ్మీద మరొకటి లేదంటే అబద్ధం ఎంత మాత్రం కాదు.
 తమకి అందనిది పక్కవారికి అందితే ఈర్ష్య. తప్పు చేయకుండా వుండడంకన్నా చేసిన తప్పుని కప్పిపుచ్చుకుని బతకాలనే ఆరాటం కానీ పక్కవారి బలహీనతలని భూతద్దంలో చూపించి ఆనందించడం కూడా పరిపాటి.
 వీళ్ళని ఉద్దరించాలంటే ఎంతమంది వీరేశలింగాలు, గురజాడలు జన్మించాలో అర్థంకాదు.
 ఆఖరికి తన కన్నతల్లికూడా సగటు ఆలోచనే చేసింది.
 ఈ తప్పుని శాశ్వతంగా కప్పిపుచ్చి వేరే పెళ్ళికొడుకుతో తనని కట్టబెట్టాలనుకొంది.
 భారతి ఆలోచనలతో వుండగానే రైలొచ్చిప్లాట్ ఫారం మీద ఆగింది.
 చేతిలో ఆర్డనరీ సెకండ్ క్లాసు టికెట్ వుంది. ఎలా ఎక్కాలో కూడ తెలీనంత రష్ గా వుంది రైలు. ఒకర్నొకరు తోసుకుంటూ కలబడి ఎక్కుతున్నారు.
 పోర్టర్ సామాను మోసుకొస్తుంటే ముందు డాడీ, వెనక మమ్మీ కలిసి వస్తుంటే ఫస్ట్ క్లాసులో ఎక్కవలసిన భారతికి ఆ జనాన్ని తోసుకుంటూ ఎలా ఎక్కాలో అర్థంకాలేదు.
 భారతి ఆందోళనగా చూసింది.
 ఏం చేయడానికి తోచని ఆ పరిస్థితిలో ఎదురుగా వున్న స్లీపర్ కంపార్టుమెంట్ లో ఎక్కేసి కిటికీ దగ్గర కూర్చుంది.
 "అమ్మా" అన్న పిలుపుకి భారతి ప్లాట్ ఫారంమీదికి చూసింది.
 ఆర్ద్రహృదయంతో లక్ష్మీపతి నించుని వున్నాడు.
 తండ్రిని చూడగానే భారతికి దుఃఖం ముంచుకొచ్చింది.
 ఆమె వెక్కి వెక్కి ఏడుస్తోంటే లక్ష్మీపతి కిటికీలోంచి చేతిని ఆమె తలపైన వేసి ఆఫ్యాయంగా నిమిరాడు.
 "ఇంటికెళదాం రామ్మా" అన్నాడు.
 భారతి ఆశ్చర్యంగా చూసింది. ఆమె కళ్ళనించి జారినకన్నీరు తండ్రి చేతులపైన పడుతోంది.
 "రాలేను డాడీ అంది మెల్లగా భారతి.
 "భయంలేదు మీ మమ్మీ తీసుకురమ్మని ఏడుస్తోందమ్మా" అన్నాడు.
 భారతి దిగులుగా అన్నది.
 "మమ్మీ సంగతి నాకు తెలుసు డాడీ. ఇప్పుడు నన్ను తీసుకెళ్ళినా తర్వాతైనా తన పంతంసాగించుకోడానికి మమ్మీ వెనుకాడదు. నాకు నమ్మకం లేదు. అందుకే వెళ్ళిపోతున్నాను."
 "ఎక్కడికెళతావమ్మా, లోకం గురించి స్పష్టమైన అవగాహన నీకు లేదింకా. పుట్టి పెరిగిన ఈ వూరు తప్పితే మరో వూరు మొహం తెలీని దానివి" ఆయన కళ్ళలో ఆర్థ్రత, గొంతులో జీర భారతిని కదిలిస్తున్నాయి. కానీ ఆమె స్థిరచిత్తంతో వున్నది. మనోహర్ ప్రతిరూపానికి ప్రాణాన్ని పోయడానికే ఆమె సిద్ధపడుతోంది, దానికోసమే తెగించి ఎక్కడికెళ్ళాలో తెలీకపోయినా ఏదో గమ్యాన్ని ఆశించి వెళుతోంది.
 "సారీ డాడీ, నన్ను వెళ్ళనివ్వండి"
 "నాకొక్క మాట ఇస్తావా తల్లీ!"
 "ఏమిటి డాడీ"
 "ఎంత కష్టంలోనూ ఏ విధమైన అఘాయిత్యం చేయనని నాకు మాటివ్వు తల్లీ"
 తండ్రి మొహంలోకి చూసింది భారతి.
 అటు తర్వాత చిన్నగా నవ్వింది. ఆ నవ్వులో ఈ ప్రపంచంలో ఉన్న వైరాగ్యమంతా వుంది.
 "అఘాయిత్యానికి ఒడిగట్టేదాన్నే అయితే వూరు వదిలిపోవాలా డాడీ, నాకోసం కాకపోయినా పుట్టబోయే బిడ్డకోసమైనా నేను బతుకుతాను. ఆ బిడ్డ నాకెంత అపురూపమైందో మీకు తెలీదు డాడీ."
 కూతురి మాటలకి ఆయన చలించిపోయాడు. ఆ మాటల్లోని దృఢసంకల్పం ఎలాంటిదో గ్రహించిన ఆయనకి తనబిడ్డ ఎంత ఎత్తు ఎదిగిపోయిందో అర్థమయిపోయింది.
 "నిన్ను, నీ ధైర్యాన్ని చూసి గర్వపడుతున్నానమ్మా. అలాగే ఎక్కడున్నా నీ క్షేమాన్ని ఆశించే నేనున్నానని మరచిపోవద్దు, అవసరానికుంటుంది ఈ డబ్బు వుంచు" అని నోట్లకట్టని భారతికిచ్చాడు లక్ష్మీపతి.
 ఆయన మనసులో ఒక ఆలోచన కూడా మెదిలింది. దానితో ఇప్పుడు విచారం కూడా చాలావరకు తగ్గింది.
 రైలు కదిలింది. ప్లాటు ఫారంమీద కదిలిన రైలు వెనకే తనని చూస్తూ నడుస్తోన్న తండ్రిని చూసి గాలిలో చేతిని ఊపింది భారతి.
 రైలు వేగాన్ని అందుకుంది. తండ్రి కనుచూపు మరుగయ్యాడు.
 దిగులుగా, వస్తున్న దుఃఖాన్ని అణచివేస్తూ కొంగుని భుజాలచుట్టూ నిండుగా కప్పుకొని చీకటిలోకి చూస్తూ కూర్చుంది.
 గాలి విసురుగా వీచడం మొదలుపెట్టింది.
 ఎటు చూసినా చీకటి! భారతి నిస్తేజంగా కళ్ళు మూసుకొంది.
 "టికెట్ ప్లీజ్" ఎదురుగా టి.టి.ఐ. నిలబడి అడుగుతున్నాడు.
 భారతి బ్యాగ్ లోంచి టికెట్ తీసి అందించింది. ఆమె గుండె దడదడ లాడుతోంది.
 "ఇది రిజర్వేషన్ కంపార్ట్ మెంటమ్మా" అన్నాడు టి.టి.ఐ.
 "సారీ. హడావుడిలో ఎక్కేసాను" అంది బేలగా.
 టి.టి.ఐ ఆమె మొహంలోకి అదోలా చూసి-
 "ఒక్కరే వస్తున్నారా" అడిగాడు.
 "ఊ" అంది భారతి నీరసంగా.
 "కూర్చోండి. తర్వాత బెర్త్ ఎలాట్ చేస్తాను" అని ముందుకు వెళ్లిపోయాడతను.
 భారతి ఊపిరి పీల్చుకొంది. ఒక సమస్య వదిలిపోయినట్టుగా భావించింది.
 వాల్తేరుకి టికెట్ తీసుకొంది. కాజీపేట, వరంగల్, విజయవాడ, ఏలూరు, రాజమండ్రి వాల్తేరు..... ఎక్కడయినా దిగిపోవచ్చు. ఎవరూలేని తనకి ఏ వూరు అయినా ఒకటే!
 భారతి బాధగా కళ్ళుమూసుకొని కూర్చుంది. నిజానికి తనలోని తెగింపు ఆమెకే చాలా ఆశ్చర్యంగా వుంది.

 asalu aadavallante emito vaalla swabhaavam ela vuntundo ippudippude artham avutondi bhaaratiki.
 nijam cheppalante vaallantaa swaarthaparulu, sankuchita swabhaavangala jaati bhoommeeda marokati ledante abaddham entha maatram kaadu.
 tamaki andanidi pakkavaariki andithe eershya. tappu cheyakunda vundadamkanna chesina tappuni kappipucchukuni batakaalane aaraatam cony pakkavari balaheenatalani bhootaddamlo chuupinchi aanandinchadam kuudaa paripati.
 veellani uddarinchaalante entamandi veeresalingaalu, gurajadalu janminchaalo ardhamkaadu.
 aakhariki tana kannatallikuda sagatu aalochane chesindi.
 ee tappuni saasvatamgaa kappipuchi vere pellikodukuto tanani kattabettaalanukondi.
 bhaarati aalochanalatho vundagaane railochiplat faaram meeda aagindi.
 chetilo ardanari second klaasu ticket vundi. ela ekkaalo kuuda teleenanta rush gaa vundi railu. okarnokaru tosukuntu kalabadi ekkutunnaru.
 porter saamaanu mosukostunte mundu daady, venaka mammi kalisi vastunte fust classulo ekkavalasina bhaaratiki aa janaanni tosukuntu ela ekkaalo ardhamkaaledu.
 bhaarati aandolanagaa chusindi.
 yem cheyadaaniki thochani aa paristhitilo edurugaa vunna sleeper compartument loo ekkesi kitiki daggara koorchundi.
 "amma" anna pilupuki bhaarati plat faarammeediki chusindi.
 aardrahrudayamtho lakshmeepati ninchuni vunnadu.
 tandrini chudagaane bhaaratiki dukkham munchukochindi.
 aame vekki vekki edustonte lakshmeepati kitikeeloonchi chetini aame talapaina vesi aafyaayamgaa nimiraadu.
 "intikeladaam ramma" annadu.
 bhaarati aascharyamgaa chusindi. aame kallaninchi jarinakanniru tandri chetulapaina padutondi.
 "raalenu daady andi mellagaa bhaarati.
 "bhayamledu mee mammi teesukurammani edustondamma" annadu.
 bhaarati digulugaa annadi.
 "mammi sangati naaku telusu daady. ippudu nannu teesukellinaa tarvaatainaa tana pantamsaaginchukodaaniki mammi venukaadadu. naaku nammakam ledu. anduke vellipotunnaanu."
 "ekkadikelatavamma, lokam gurinchi spashtamaina avagaahana neeku ledinka. putti perigina ee vuuru tappite maro vuuru moham teleeni daanivi" aayana kallalo aardhrata, gontulo jeera bhaaratini kadilistunnaayi. cony aame sthirachittamto vunnadi. manohar pratiruupaaniki praanaanni poyadanike aame siddhapadutondi, danikosame teginchi ekkadikellaalo telikapoyina edho gamyanni aasinchi velutondi.
 "saarii daady, nannu vellanivvandi"
 "nakokka maata istava talli!"
 "emiti daady"
 "entha kashtamloonuu e vidhamaina aghaayityam cheyanani naaku maativvu talli"
 tandri mohamloki chusindi bhaarati.
 atu tarvaata chinnagaa navvindi. aa navvulo ee prapanchamlo unna vairaagyamantaa vundi.
 "aghaayityaaniki odigattedaanne ayithe vuuru vadilipovala daady, nakosam kakapoyina puttaboye biddakosamaina nenu batukutaanu. aa bidda naakenta apuroopamaindo meeku teleedu daady."
 koothuri maatalaki aayana chalinchipoyadu. aa maatalloni drudasankalpam elantido grahinchina aayanaki tanabidda entha ettu edigipoyindo ardhamayipoyindi.
 "ninnu, nee dhairyanni chusi garvapadutunnamanma. alaage ekkadunna nee kshemaanni aasinche nenunnaanani marachipovaddu, avasaraanikuntundi ee dabbu vunchu" ani notlakattani bhaaratikichaadu lakshmeepati.
 aayana manasulo oka aalochana kuudaa medilindi. daanitho ippudu vichaaram kuudaa chaalaavaraku taggindi.
 railu kadilindi. plaatu faarammeeda kadilina railu venake tanani chustuu nadustonna tandrini chusi gaalilo chetini oopindi bhaarati.
 railu vegaanni andukundi. tandri kanuchuupu marugayyaadu.
 digulugaa, vastunna dukkhanni anachivestuu konguni bhujaalachuttuu nindugaa kappukoni cheekatiloki chustuu koorchundi.
 gaali visurugaa veechadam modalupettindi.
 etu chusina cheekati! bhaarati nistejamgaa kallu moosukondi.
 "ticket please" edurugaa ti.ti.ai. nilabadi adugutunnadu.
 bhaarati byag lonchi ticket teesi andinchindi. aame gunde dadadada laadutondi.
 "idhi reservation compart mentamma" annadu ti.ti.ai.
 "saarii. hadavudilo ekkesaanu" andi belagaa.
 ti.ti.ai aame mohamloki adola chusi-
 "okkare vastunnara" adigaadu.
 "oo" andi bhaarati neerasamgaa.
 "koorchondi. tarvaata berth elat chestaanu" ani munduku vellipoyaadatanu.
 bhaarati oopiri peelchukondi. oka samasya vadilipoyinattugaa bhaavinchindi.
 valteruki ticket teesukondi. kajipet, varangal, vijayavada, eluru, rajamandri valteru..... ekkadayina digipovachhu. evaruuleni tanaki e vuuru aina okate!
 bhaarati badhaga kallumuusukoni koorchundi. nijaaniki tanaloni tegimpu aameke chala aascharyamgaa vundi.